**קימברלי דוס ראמוס דה סוסה** (ספרדית: **Kimberly Dos Ramos**, נולדה ב-15 באפריל 1992) היא שחקנית, זמרת ודוגמנית מוונצואלה. החלה מגיל צעיר את קריירת המשחק שלה עם פרסומות בטלוויזיה, לאחר מכן המשיכה להופיע בטלנובלות בתפקידים ראשיים. בשנת 2011, עברה להתגורר במיאמי, ארצות הברית, שם לקחה צעד נוסף בקריירת המשחק שלה כאשר כיכבה בסדרת הילדים של ניקלודיאון באמריקה הלטינית, "Grachi", השתתפה בשתי עונותיה הראשונות של הסדרה כאחת הדמויות הראשיות. בימים אלה, דוס ראמוס היא חלק מחברת טלמונדו. את תפקידה הראשון כשחקנית ראשית עשתה בטלנובלה "Tierra De Reyes".

שנותיה הראשונות
---------------

קימברלי נולדה בקראקס, ונצואלה ב-15 באפריל בשנת 1992, להורים ממוצא פורטוגזי. היא החלה את קריירת המשחק שלה בוונצואלה כאשר מלאו לה 4 שנים, כיכבה בפרסומות בטלוויזיה ודיגמנה למגזינים. יש לה שני אחים גדולים. הבכור, לני דוס ראמוס דה סוסה, עוסק במשחק בארץ הולדתו ונצואלה, ואחיה האמצעי, לאנס דוס ראמוס דה סוסה, גם הוא עוסק במשחק ומתגורר יחד עם קימברלי במיאמי.

קריירת המשחק
------------

הופיעה במספר טלנובלות מאז שהייתה קטנה בתפקידי אורח, הופעתה הראשונה הייתה בשנת 2003, בטלנובלה של "רדיו קראקס", "La Cuaima". לאחר מכן הופיעה בעוד מספר טלנובלות בארץ הולדתה. בשנת 2009 כיכבה בטלנובלה "Que El Cielo Me Explique". בשנת 2011 עברה להתגורר במיאמי כדי לצלם את הסדרה "Grachi", לצד שחקנים בני גילה כגון, מאוריסיו הנאו, אנדרס מרקדו ואיסבלה קסטיז'ו. אחיה, לאנס, גם הופיע יחד איתה בסדרת הילדים, הם עברו להתגורר יחד במיאמי. קימברלי השתתפה בשתי עונותיה הראשונות של הסדרה בתפקיד הרשעית. כאשר סיימה לצלם את הסדרה, היא לא המשיכה בצילומי העונה השלישית, אלא הצטרפה לשורותיה של חברת "טלמונדו", יחד עם עליית הסדרה "El Rostro De La Venganza", שם הייתה קימברלי כחלק משחקני-המשנה בטלנובלה.

קימברלי חתמה עם טלמונדו חוזה על מנת לצלם 3 סדרות נוספות בחברה, זאת עקב הצלחתה בטלנובלה "El Rostro De La Venganza". היא המשיכה את קריירת המשחק שלה בסדרה נוספת של טלמונדו, אותה צילמה בשנת 2013, "Marido En Alquiler", שם שיחקה את פטריסיה איברה פלמר.

בשנת 2014, נערך במיאמי הטקס היוקרתי של חברת "טלמונדו", "Premios Tu Mundo"', שם זכתה קימברלי בתואר "השחקנית הראשית הצעירה הטובה ביותר לשנת 2014". זאת, על תפקידה בטלנובלה "Marido En alquiler".

באוקטובר 2014, נודע כי קימברלי בדרכה לעשות את תפקידה הראשי הראשון בטלוויזיה, בהפקה חדשה של חברת טלמונדו, "מילה של כבוד"/"Tierra De Reyes", חידוש מודרני לטלנובלה ששודרה בשנת 2003 במדינות רבות וקיבלה הצלחה רבה, "תשוקת הנצים"/ "Pasion De Gavilanes". על תפקידה בטלנובלה זאת, היא הייתה מועמדת בטקס "Premios Tu Mundo" של חברת טלמונדו על שלושה תארים. לבסוף, זכתה קימברלי בטקס בתואר "Soy Sexy And I Know It".

לאחר הופעת הבכורה שלה בטלנובלה "Tierra De Reyes", המשיכה קימברלי בטלנובלה נוספת יחד עם חברת טלמונדו. לאחר שהתמודדה על תפקיד ראשי בקומדיה הרומנטית "מי זה מי"/"Quien Es Quien", אל מול שחקניות כגון "חימנה דוקה", קימברלי קיבלה את התפקיד הראשי בקומדיה הרומנטית. היא גילמה את דמותה של פרננדה מנריקה, בחורה צעירה, חכמה ויפה אשר רוצה לנקום במשפחת פואנטמיור העשירה, היא בטוחה כי משפחת פואנטמיור הם האחראים למותו של אביה ולהכנסת אחיה לכלא, עקב מרמה כספית בין שתי המשפחות. פרננדה משנה את זהותה ואת שמה על-מנת לנקום, ונכנסת לעבוד בתאגיד פואנטמיור בשם "איסבלה בלנקו", היא גורמת ללאונרדו פואנטמיור להתאהב בה ולהציע לה נישואין, אך הדברים מסתבכים כאשר לאונרדו מתחלף בתאונה אכזרית עם השכפול שלו פריקו, איתו היא תדע מה זו אהבה אמיתית.

בין השנים 2017–2016 היא הופיעה לראשונה בטלנובלה מבית "טלויסה" שנקראת "באה מאהבה" (Vino El Amor) ובה גילמה את הדמות של גרסיאלה פלסיוס.

משנת 2019 מגלמת את דמותה של סופיה בעונה השנייה של הטלנובלה המקסיקנית "באהבה אין חוקים". היא משחקת את אחת הדמויות הראשיות בתפקיד של עורכת דין, בעוד בעונה הראשונה היא גם השתתפה אך בתפקיד אורח.

בשנת 2021 החלה לשחק בסדרה "la desmalada" בתפקיד איזבלה.

פילמוגרפיה
----------

| שנה | תוכנית טלוויזיה | ערוץ | תפקיד |
| --- | --- | --- | --- |
| 2021 | *La desalmada* | טלוויסה | איזבלה גאלארדו |
| 2019-2018 | באהבה אין חוקים | סופיה אלקוסר (2 עונות) |
| 2016-2017 | Vino El Amor / באה מאהבה | גרסיאלה פלסיוס (אנטגוניסט (הרשעית בסדרה) - דמות רעה) |
| 2015-2016 | Quien Es Quien?/ מי זה מי | טלמונדו | פרננדה מנריקה/ איסבלה בלנקו |
| 2014-2015 | Tierra De Reyes / מילה של כבוד | טלמונדו | אירינה דל חונקו גייארדו |
| 2013-2014 | Marido En Alquiler | טלמונדו | פטריסיה איברה פלמר |
| 2012-2013 | El Rostro De La Venganza | טלמונדו | קטרינה אלברדו |
| 2011-2012 | Grachi | ניקלודיאון | מטילדה רומאן |
| 2010 | Que el Cielo Me Explique | RCTV | קארן מונטרו |
| 2009 | Loco Video Loco | RCTV | עצמה |
| 2008 | La Trepadora | RCTV | אאוחניה אלקוי דל קאסאל |
| 2007 | La Merienda | RCTV | עצמה |
| 2005 | Amor a Palos | RCTV | חולייטה סוריאנו |
| 2003-2004 | La Cuaima | RCTV | במבי קסרס רובאינה |
| 2002 | Las Gonzalez | Venevision | פטוניה |
| 2001 | Mas Que Amor, Frenesi | Venevision | אנסטסיה לארה פחרדו |
| 2000 | Hechizo de Amor | Venevision | מרטיסה סנצ'ז |
| 1999-2000 | La Lucha De Sofia | TVE 1, TVE 2, Cadenatres | אני ולג'ו |
| 1999 | Cuando Hay Pasion | Venevision | ברברה/ תפקיד אורח |
| 1997 | Destino de Mujer | Venevision | דניאלה/ תפקיד אורח |
| 1996 | Todo Por Tu Amor | Venevision | טיטי/ תפקיד אורח |

קישורים חיצוניים
----------------

ויקישיתוף מדיה וקבצים בנושא **קימברלי דוס ראמוס** בוויקישיתוף
* 
* קימברלי דוס ראמוס, ברשת החברתית פייסבוק

* קימברלי דוס ראמוס, ברשת החברתית אקס (טוויטר)

* קימברלי דוס ראמוס, ברשת החברתית אינסטגרם

* קימברלי דוס ראמוס, במסד הנתונים הקולנועיים IMDb (באנגלית)

* קימברלי דוס ראמוס, במסד הנתונים הקולנועיים KinoPoisk (ברוסית)